Annwyl Athro

Anfonir y ddogfennaeth cytundeb cofrestru atoch er mwyn i chi gofrestru ar gwrs OU/SCILT sy'n un o fodiwlau LXT Y Brifysgol Agored.

Noder gan eich bod yn cael eich ariannu gan eich Awdurdod Lleol, mae ffurflen benodol rydym yn ei defnyddio ac mae proses ar waith er mwyn cofrestru fel y disgrifir isod. Noder y bydd angen i chi lenwi'r ffurflen rydym yn ei hanfon atoch eich hun, ac rydym wedi anfon ffurflen ar wahân at eich cyllidwr i drefnu taliadau ffioedd y modiwl.

Cwblhewch gamau 1 a 2 o'r rhestr isod i gwblhau'r broses gofrestru.

**Cam 1:**

1. Byddwch yn llenwi **Adrannau 1 i 5** o adran **Cytundeb Cofrestru** y ffurflen a anfonir atoch.
2. Mae cod y modiwl, y bydd angen i chi ei ychwanegu yn Adran 2, yn dibynnu ar yr iaith rydych yn ei hastudio, ac mae'n un o'r canlynol: LXT191, LXT192 (Ffrangeg), LXT193 (Almaeneg), LXT194 (Sbaeneg), LXT197 (Mandarin). Ychwanegwch eich dewis astudio cyntaf yn y golofn gyntaf, ac yna eich ail gwrs yn y golofn nesaf. Byddwn yn ceisio eich cofrestru ar eich dewis cyntaf o fodiwl ond caiff hyn ei benderfynu yn ôl y galw.
3. Noder **nad oes angen i chi lenwi unrhyw fanylion talu yn Adran 5** y ffurflen am eich bod yn cael eich ariannu gan eich cyflogwr.
4. Noder bod angen eich llofnod mewn llawysgrifen arnom, felly bydd angen i chi argraffu'r ffurflen a'i llofnodi â llaw.

**Cam 2:**

1. Yna **sganiwch neu bostiwch y ffurflen i'r Brifysgol Agored** (manylion isod)
2. Pan fyddwn wedi cael eich ffurflen wedi'i chwblhau a'r cytundeb nawdd wedi'i gwblhau gan eich cyllidwr, byddwn yn prosesu eich cofrestriad a byddwch yn cael cadarnhad eich bod wedi cofrestru drwy e-bost.
3. Byddwn yn dychwelyd unrhyw ffurflenni cofrestru heb eu cwblhau atoch, a gall hyn oedi neu atal eich cofrestriad.
4. Y dyddiad cau terfynol i gofrestru yw 5ed Medi 2024. Os na allwch gwrdd â'r dyddiad cau hwn cysylltwch â'r Brifysgol Agored yng Nghymru ar 02920 471170.

**Cam 3:**

1. Yn ddiweddarach byddwch yn cael eich manylion mewngofnodi ar gyfer eich tudalen StudentHome.
2. Ar y dudalen hon bydd y ddolen i'ch modiwl LXT.
3. Bydd hi’n bosib cael mynediad at y modiwl yma tua 3 wythnos cyn iddo ddechrau.

**Cam 4:**

1. Rydym yn awgrymu eich bod yn cael mynediad i'ch modiwl o leiaf pythefnos cyn dechrau'r modiwl i ymgyfarwyddo â chynllun ac agweddau allweddol ar y modiwl, sy'n cynnwys dwy wefan, y wefan dysgu iaith a'r wefan ar gyfer y llinyn addysgeg.
2. I wneud hynny, fel cam cyntaf, gwyliwch y fideo 'webtour' ar y wefan llinyn iaith sydd yn y deunyddiau ar gyfer Wythnos 1 ar y cynllunydd astudio.
3. Yna ewch i wefan y llinyn addysgeg a chwblhewch y gweithgareddau sefydlu sydd ar gael yn Wythnos 1 ar y cynllunydd astudio yno.
4. Bydd hefyd sesiwn ar-lein byw yn ystod y pythefnos cyn dechrau'r modiwl lle y gallwch ddarganfod mwy a gofyn unrhyw gwestiynau sydd gennych. Caiff y dyddiad a'r amser eu rhestru o dan y tab Tiwtorialau ar wefan y llinyn addysgeg.

**Manylion cyswllt;**

**Recriwtio a Chymorth Myfyrwyr
Y Brifysgol Agored yng Nghymru
18 Stryd y Tollty
Caerdydd
CF10 1AP**

Wales-LXT@open.ac.uk**029 20471170**